Ordú na Cúirte Breithiúnais (an Deichiú Dlísheomra) an 2 Bealtaine 2025 (iarraidh ar réamhrialú ón Corte suprema di cassazione - an Iodáil) – Presidenza del Consiglio dei Ministri v SX, AQ, BZ
(Cás C-640/24, 1 Giannaro 2 )
(Tarchur chun réamhrialú – Airteagal 99 de Rialacha Nós Imeachta na Cúirte Breithiúnais – Freagra ar féidir a bhaint go soiléir ón gcásdlí – Comhar breithiúnach in ábhair choiriúla – Treoir 2004/80/CE – Airteagal 12(2) – Scéimeanna náisiúnta maidir le cúiteamh d’íospartaigh coireanna foréigneacha intinne – Cion dúnbhásaithe – Cúiteamh do dhlúthbhaill teaghlaigh an duine a fuair bás – Scéim chúitimh ‘cascáide’ de réir an oird comharbais – Reachtaíocht náisiúnta lena n-eisiatar cúiteamh a íoc le deartháireacha agus deirfiúracha an duine éagtha faoi réir coinníoll nach bhfuil céile, leanaí marthanacha nó tuismitheoirí ag an duine éagtha sin agus lena n-eisiatar aon íocaíocht de chúiteamh sheantuismitheoirí, chomh maith le huncailí agus aintíní an duine éagtha – Cúiteamh ‘cóir agus iomchuí’)
Teanga an cháis: an Iodáilis
An chúirt a rinne an tarchur
Corte suprema di cassazione
Páirtithe sna príomhimeachtaí
Iarratasóir: Presidenza del Consiglio dei Ministri
Cosantóirí: SX, AQ, BZ
An chuid oibríochtúil
Maidir le hAirteagal 12(2) de Threoir 2004/80/CE ón gComhairle an 29 Aibreán 2004 maidir le cúiteamh d’íospartaigh na coireachta 1,
ní mór léiriú a dhéanamh mar seo a leanas:
cuirtear cosc leis ar reachtaíocht Bhallstáit lena bhforáiltear do scéim maidir le cúiteamh as coireanna foréigneacha intinne lena gcuirtear, i gcás dúnbhásaithe, an ceart chun cúitimh do dheartháireacha agus do dheirfiúracha an duine éagtha faoi réir coinníoll nach bhfuil céile, leanaí marthanacha nó tuismitheoirí ag an duine éagtha sin agus lena n-eisiatar ceart den sórt sin do sheantuismitheoirí chomh maith d’uncailí agus d’aintíní an duine éagtha sin.
____________
1 Dáta taiscthe: 30.9.2024.
1 Is ainm bréige é ainm an cháis seo. Ní fhreagraíonn sé d’fhíorainm aon pháirtí sna himeachtaí.
1 IO 2004 L 261, lch. 18.